Ja, i den grad nogen, der klikker på Google AdWords annoncer!
Generelt set er det ca. 1/3 af alle kliks fra søgemaskinerne, der kommer fra søgeordsannoncerne og ca. 2/3-dele fra de organiske (almindelige) søgeresultater.
Så de organiske resultater er bestemt dominerende, men de betalte søgeordsannoncer er heller ikke uden betydning.
Ovenstående er dog meget generelle tal. Erfaringerne viser, at jo mere kommercielle folks søgninger er af natur, jo flere klikker på AdWords i forhold til, hvis søgningerne er mere informations- eller navigationspræget.
Folk, der søger efter eksempelvis en ”billig DVD afspiller”, leder jo efter nogle, der vil sælge ham eller hende den. I modsætning til folk, der søger på for eksempel ”Kommunevalg 2009”.